Fly on the Wall Tour

**Fly on the Wall Tour** oli australialaisen AC/DC-yhtyeen konserttikiertue, joka markkinoi sen järjestyksessään kymmenettä *[[Fly on the Wall (AC/DC:n albumi)|Fly on the Wall]]* -albumia. Kiertue alkoi syyskuussa 1985 Pohjois-Amerikasta ja jatkui seuraavan vuoden puolella Euroopassa. Kiertue oli yhtyeelle poikkeuksellisen lyhyt, ja esimerkiksi *[[Back in Black]]* -albumin (1980) kiertue oli kestänyt kolme kuukautta pidempään. 

Kiertueen aloittanut Yhdysvaltain-osuutta varjosti sarjamurhaaja Richard Ramirezin tapaus. Ramirez väitti yhtyeen vanhan ”Night Prowler” -kappaleen yllyttäneen häntä tappamiseen. Tapahtumat aiheuttivat suuren kohun Yhdysvalloissa ja yrityksiä kieltää yhtyeen konsertit.
 
## Kiertueen vaiheet

Kiertue alkoi 4. syyskuuta 1985 kaikkiaan 42 konserttia sisältäneellä Yhdysvaltain-osuudella New Yorkin Binghamtonista. Aivan sen alla, 31. elokuuta, sarjamurhaaja ja satanisti Richard Ramirez oli pidätetty Los Angelesissa. Ramirez oli AC/DC:n fani, ja hän väitti yhtyeen *[[Highway to Hell]]* -albumilla (1979) julkaistun ”Night Prowler” -kappaleen yllyttäneen hänet murtautumaan ihmisten koteihin ja tappamaan heidät. Yhdysvaltain senaatti aloitti syyskuussa televisioidut komiteakuulemiset, joissa se väitti rockmusiikin vaikuttavan tuhoisasti nuoriin. Jo aiemmin AC/DC:tä vastustaneet konservatiivikristityt järjestäytyivät uudelleen ja alkoivat kampanjoida yhtyeen konserttien kieltämiseksi. Osa sanomalehdistä väitti virheellisesti yhtyeen nimen olevan peräisin sanoista ”Anti-Christ, Devil’s Child” (). Kitaristi Angus Youngista julkaistiin muokattu kuva, jossa tämän väitettiin siinä näkyvien kynttilöiden vuoksi osallistuneen mustaan messuun. Todellisuudessa kuva oli peräisin Youngin syntymäpäiviltä. Kohu järkytti yhtyettä.

AC/DC:n konserttia Springfieldissa Illinoisissa 3. lokakuuta 1985 uhkasi peruminen, kun yhtyettä syytettiin muun muassa ”moraalittomiksi, kaksimielisiksi ja satanistisiksi irstailijoiksi”. Yhtyeen lakimiehet päätyivät hakemaan oikeutta vetoamalla Yhdysvaltain perustuslakiin säädetystä sananvapauden suojasta. Asia sovittiin lopulta oikeussalin ulkopuolella. Kirkollisten ryhmien painostuksesta paikalliset hotellit kuitenkin kieltäytyivät majoittamasta yhtyettä ja sen seuruetta, joten he viettivät konserttia edeltävän ja sen jälkeisen yön sadan mailin päässä St. Louisissa. Solisti Brian Johnson sanoi vuonna 2008, että matkalla Springfieldiin yhtyettä uhkasivat tarkka-ampujat, minkä vuoksi jäsenet joutuivat makaamaan heitä kuljettaneen linja-auton lattialla ja lisäämään bussin keulaan tekstin ”Laulajat Kristuksen puolesta”. Vastaavat hyökkäykset Dallasin (12.10.) ja Houstonin (13.10.) konsertteja vastaan epäonnistuivat. Dallasissa paloviranomaiset eivät kuitenkaan myöntäneet lupaa pyrotekniikan käyttämiseen konsertin päättävän kappaleen ”For Those About to Rock (We Salute You)” aikana. Konserttia Kalifornian Costa Mesassa edelsi murha, jossa tekijä oli pukeutunut AC/DC-lippalakkiin. Paikalliset radioasemat kieltäytyivät mainostamasta konserttia, joka jouduttiin perumaan. 

Yhtyeen ympärillä vellova kohu kuitenkin lisäsi lipunmyyntiä, ja lisääntyneen kysynnän myötä yhtye järjesti kiertueen Pohjois-Amerikan-osuudella suunniteltua enemmän esiintymisiä. Ylimääräinen osuus käynnistyi 5. marraskuuta ja käsitti 14 konserttia. 

Kiertueen Euroopan-osuus alkoi vuoden 1986 tammikuussa kahdeksalla loppuunmyydyllä konsertilla Britanniassa. Sitä seurasi 17 esiintymistä muualla Euroopassa. Fly on the Wall Tour päättyi 6. helmikuuta Tanskan pääkaupunkiin Kööpenhaminaan.

## Konsertit

### Pohjois-Amerikan-osuus
* 4. syyskuuta 1985: Binghamton, Yhdysvallat (Broome County Veterans Memorial Arena)
* 5. syyskuuta 1985: Glens Falls, Yhdysvallat (Civic Center)
* 6. syyskuuta 1985: Worcester, Yhdysvallat (Worcester Centrum)
* 7. syyskuuta 1985: Philadelphia, Yhdysvallat (The Spectrum)
* 8. syyskuuta 1985: Erie, Yhdysvallat (Erie Civic Center)
* 10. syyskuuta 1985: Pittsburgh, Yhdysvallat (Civic Arena)
* 11. syyskuuta 1985: Rochester, Yhdysvallat (Rochester Community War Memorial)
* 12. syyskuuta 1985: New Haven, Yhdysvallat (New Haven Coliseum)
* 13. syyskuuta 1985: Boston, Yhdysvallat (New Haven Coliseum)
* 14. syyskuuta 1985: East Rutherford, Yhdysvallat (Meadowlands Arena)
* 15. syyskuuta 1985: Baltimore, Yhdysvallat (Baltimore Civic Center)
* 17. syyskuuta 1985: Hampton, Yhdysvallat (Hampton Coliseum)
* 19. syyskuuta 1985: Detroit, Yhdysvallat (Joe Louis Arena)
* 20. syyskuuta 1985: East Troy, Yhdysvallat (Alpine Valley Music Theatre)
* 21. syyskuuta 1985: Chicago, Yhdysvallat (Rosemont Horizon)
* 22. syyskuuta 1985: Cleveland, Yhdysvallat (Richfield Coliseum)
* 23. syyskuuta 1985: Toronto, Kanada (Maple Leaf Gardens)
* 25. syyskuuta 1985: Dayton, Yhdysvallat (Hara Arena)
* 26. syyskuuta 1985: Toledo, Yhdysvallat (Toledo Sports Arena)
* 27. syyskuuta 1985: Indianapolis, Yhdysvallat (Market Square Arena)
* 28. syyskuuta 1985: Cedar Rapids, Yhdysvallat (Five Seasons Center)
* 29. syyskuuta 1985: Minneapolis, Yhdysvallat (Met Center)
* 1. lokakuuta 1985: Saginaw, Yhdysvallat (Wendler Arena)
* 3. lokakuuta 1985: Springfield, Yhdysvallat (Prairie Capital Convention Center)
* 4. lokakuuta 1985: Omaha, Yhdysvallat (Omaha Civic Auditorium)
* 5. lokakuuta 1985: Kansas City, Yhdysvallat (Kemper Arena)
* 6. lokakuuta 1985: Des Moines, Yhdysvallat (Veterans Memorial Auditorium)
* 7. lokakuuta 1985: St. Louis, Yhdysvallat (Kiel Auditorium)
* 9. lokakuuta 1985: Wichita, Yhdysvallat (Kansas Coliseum)
* 10. lokakuuta 1985: Oklahoma City, Yhdysvallat (Myriad Convention Center)
* 11. lokakuuta 1985: Dallas, Yhdysvallat (Reunion Arena)
* 12. lokakuuta 1985: Houston, Yhdysvallat (Southern Star Amphitheatre)
* 13. lokakuuta 1985: Austin, Yhdysvallat (Frank Erwin Center)
* 14. lokakuuta 1985: San Antonio, Texas, (San Antonio Convention Center)
* 18. lokakuuta 1985: Los Angeles, Yhdysvallat (The Forum)
* 19. lokakuuta 1985: Oakland, Yhdysvallat (Oakland-Alameda County Coliseum Arena)
* 20. lokakuuta 1985: Reno, Yhdysvallat (Coliseum)
* 23. lokakuuta 1985: Salt Lake City, Yhdysvallat (Salt Palace)
* 25. lokakuuta 1985: Denver, Yhdysvallat (McNichols Sports Arena)
* 26. lokakuuta 1985: Albuquerque, Yhdysvallat (Tingley Coliseum)
* 27. lokakuuta 1985: El Paso, Yhdysvallat (Coliseum)
* 5. marraskuuta 1985: Lakeland, Yhdysvallat (Civic Center)
* 6. marraskuuta 1985: Pembroke Pines, Yhdysvallat (Sportatorium)
* 7. marraskuuta 1985: Jacksonville, Yhdysvallat (Veterans Memorial Coliseum)
* 8. marraskuuta 1985: Charlotte, Yhdysvallat (Charlotte Coliseum)
* 9. marraskuuta 1985: Knoxville, Yhdysvallat (James White Civic Coliseum)
* 14. marraskuuta 1985: Memphis, Yhdysvallat (Mid-South Coliseum)
* 15. marraskuuta 1985: Nashville, Yhdysvallat (Nashville Municipal Auditorium)
* 16. marraskuuta 1985: Atlanta, Yhdysvallat (The Omni)
* 17. marraskuuta 1985: Greensboro, Yhdysvallat (Greensboro Coliseum) 
* 19. marraskuuta 1985: Washington (DC), Yhdysvallat (Washington Convention Center)
* 20. marraskuuta 1985: Allentown, Yhdysvallat (Stabler Arena)
* 21. marraskuuta 1985: Uniondale, Yhdysvallat (Nassau Veterans Memorial Coliseum)
* 22. marraskuuta 1985: Providence, Yhdysvallat (Civic Center)
* 24. marraskuuta 1985: Portland, Yhdysvallat (Cumberland County Civic Center)

#### Peruuntuneet konsertit
* 17. lokakuuta 1985: Phoenix, Yhdysvallat (Compton Terrace)
* 21. lokakuuta 1985: Costa Mesa, Yhdysvallat (Pacific Amphitheater)

### Euroopan-osuus
* 13. tammikuuta 1986: Manchester, Britannia (Manchester Apollo)
* 14. tammikuuta 1986: Whitley Bay, Britannia (Whitley Bay Ice Rink)
* 16. tammikuuta 1986: Lontoo, Britannia (Wembley Arena)
* 17. tammikuuta 1986: Lontoo, Britannia (Wembley Arena)
* 19. tammikuuta 1986: Birmingham, Britannia (National Exhibition Centre)
* 20. tammikuuta 1986: Birmingham, Britannia (National Exhibition Centre)
* 22. tammikuuta 1986: Edinburgh, Britannia (Edinburgh Playhouse)
* 25. tammikuuta 1986: Bryssel, Belgia (Forest National)
* 26. tammikuuta 1986: Amsterdam, Alankomaat (Jaap Edenhal)
* 27. tammikuuta 1986: Hampuri, Saksan liittotasavalta (Ernst-Merck-Halle)
* 30. tammikuuta 1986: Köln, Saksan liittotasavalta (Sporthalle) 
* 31. tammikuuta 1986: Frankfurt, Saksan liittotasavalta (Festhalle)
* 1. helmikuuta 1986: München, Saksan liittotasavalta (Rudi-Sedlmayer Halle)
* 2. helmikuuta 1986: Zürich, Sveitsi (Hallenstadion)
* 4. helmikuuta 1986: Heidelberg, Saksan liittotasavalta (Rhein-Neckar-Halle)
* 5. helmikuuta 1986: Stuttgart, Saksan liittotasavalta (Sporthalle
* 6. helmikuuta 1986: Nürnberg, Saksan liittotasavalta (Hemmerleinhalle)
* 7. helmikuuta 1986: Würzburg, Saksan liittotasavalta (Carl-Diem Halle)
* 9. helmikuuta 1986: Malmö, Ruotsi (Malmö isstadion)
* 10. helmikuuta 1986: Drammen, Norja (Drammenshallen)
* 12. helmikuuta 1986: Helsinki, Suomi (Helsingin jäähalli)
* 15. helmikuuta 1986: Göteborg, Ruotsi (Scandinavium)
* 16. helmikuuta 1986: Kööpenhamina, Tanska (Falkoner Center)

## Lähteet